Parisii
Vide etiam paginam discretivam: Parisii (discretiva). Parisii fuerunt civitas Celtica Aetatis Ferreae, quae in binis Sequanae ripis in Gallia a tertio saeculo a.C.n. ineunte usque ad aetatem Romanam vixerunt. Una cum Suessionibus Parisii anno 52 a.C.n. Vercingetorige duce contra Gaium Iulium Caesarem surrexerunt. Oppidum eorum medium, nomine Lutetia, postea urbs magni momenti factum est, sive tempore Romano (in provincia Gallia Lugdunensi) sive in Medio Aevo et usque ad hos dies (Nomen hodiernum "Paris" a Parisiis repetit).